Sparar: Brian Galea jirbaħ l-MSSP Trap Grand Prix Brian Galea rebaħ l-MSSF Trap Grand Prix li ġie organizzat fir-Ranges Nazzjonali tal-Isparar f'Ta' Kandja. Flimkien ma' Galea fuq il-podju, kien hemm William Chetcuti li temm fit-tieni post u James Galea Jr. li spiċċa fit-tielet post. Is-sitt finalisti skond l-iskors ta' kwalifikazzjon li kisbu kienu: William Chetcuti bi skor ta' 116/125 (ISSF MQS), Christopher Farrugia li spara 114/125 (ISSF MQS) James Galea Jr. kiseb 113/125 + 4 shoot-off (ISSF MQS), Eugenio Borg spara 113/125 + 3 shoot-off (ISSF MQS), Brian Galea kiseb 112/125 + 3 shoot-off (ISSF MQS) u Stephen Vella laqat 112/125 + 2 shoot-off (ISSF MQS). Ir-riżultati finali kienu dawn: Intant, ġew reġistrati sitt straights perfetti ta' 25/25 f'din il-kompetizzjoni, tnejn minn William Chetcuti u waħda kull wieħed għal Brian Galea, Eugenio Borg, Stephen Vella u Nico Sciberras. Żewġ tiraturi minn kull klassi li m'għamluwiex għall-istadji finali kellhom kompetizzjoni oħra ma' xulxin għall-premijiet tal-iskrataċ. Ir-riżultati kienu dawn: 2 Anġlu Ciappara 19/25 + 2 + 0 + 0 shoot-off Premji tal-Kategoriji Il-premju għall-aqwa tiratur tal-ewwel ġurnata ntrebaħ minn Nico Sciberars waqt li Christopher Farrugia rebaħ it-trofew għall-aqwa tiratur tat-tieni ġurnata. Nico Sciberras rebaħ l-unur tal-aqwa tiratur żagħżugħ tal-kompetizzjoni waqt li Mikaela Galea rebħet it-trofew għall-aqwa atleta mara. John Marmara rebaħ il-kategorija tal-Veterani.